b'\n_START_ARTICLE_\nNew Energy\n_START_PARAGRAPH_\nNew Energy er en sjokolade som ble lansert av Nidar i 1991. Sjokoladen er utviklet i samarbeid med Norges idrettsh\xc3\xb8gskole, og inneholder mindre fett og mer energi enn vanlig sjokolade. New Energy gir rask energitilf\xc3\xb8rsel, og egner seg derfor godt n\xc3\xa5r man trenger ekstra energi. Sjokoladen best\xc3\xa5r av et lag karamell og et lag crisptr\xc3\xb8ffel overtrukket med melkesjokolade. I 2005 ble det solgt over seks millioner New Energy.\n_START_SECTION_\nSportssjokolade\n_START_PARAGRAPH_\nDe f\xc3\xb8rste \xc3\xa5rene sponset New Energy flere idrettsarrangementer. New Energy var den offisielle sjokoladen under OL p\xc3\xa5 Lillehammer i 1994 og under Norges deltakelse i Fotball-VM samme \xc3\xa5r. Fra 2006 til 2008 samarbeidet New Energy med Tryvann Skipark i Oslo, hvor merket sponset \xc2\xabNew Energy Skicross Arena\xc2\xbb.\n_START_SECTION_\nN\xc3\xa6ringsinnhold\n_START_PARAGRAPH_\nPer 100 gram: Energi 1911kJ / 456 kcal_NEWLINE_Protein: 6,1 g_NEWLINE_Karbohydrater: 70 g_NEWLINE_Fett: 15 g_NEWLINE_Allergikere b\xc3\xb8r vite at sjokoladen kan inneholde spor mandel og andre n\xc3\xb8tter.\n_START_SECTION_\nInnpakning\n_START_PARAGRAPH_\nDet har v\xc3\xa6rt fire forskjellige design p\xc3\xa5 emballasjen. Det opprinnelige designet ble brukt frem til 1995, f\xc3\xb8r det ble endret h\xc3\xb8sten 1999 og i 2005.\n_START_SECTION_\nHistorie\n_START_PARAGRAPH_\n1991: New Energy lanseres i samarbeid med Norges idrettsh\xc3\xb8gskole_NEWLINE_2003: New Energy M\xc3\xbcslibar lanseres (ikke lenger i oml\xc3\xb8p)_NEWLINE_2009: New Energy SjokoFrukt lanseres (ikke lenger i oml\xc3\xb8p)'